IVL โชว์ผลงาน 3 ธุรกิจแกร่ง หนุนกำไรปี 64 โตทะลัก 10 เท่าตัว! แจกปันผล 0.25 บ.
IVL รายงานผลประกอบการงวดปี 2564 มีกำไรสุทธิ 2.62 หมื่นลบ. เติบโต 988% เทียบกับปีก่อนมีกำไร 2.41 พันลบ. หลัง 3 ธุรกิจหลักเติบโตแข็งแกร่ง พร้อมแจกปันผล 0.25 บ. ขึ้น XD 6 พ.ค.65 และกำหนดจ่าย 20 พ.ค.นี้
IVL รายงานผลประกอบการงวดปี 2564 มีกำไรสุทธิ 2.62 หมื่นลบ. เติบโต 988% เทียบกับปีก่อนมีกำไร 2.41 พันลบ. หลัง 3 ธุรกิจหลักเติบโตแข็งแกร่ง พร้อมแจกปันผล 0.25 บ. ขึ้น XD 6 พ.ค.65 และกำหนดจ่าย 20 พ.ค.นี้
28 ก.พ. 2565

บริษัท อินโดรามา เวนเจอร์ส จำกัด (มหาชน) หรือ IVL รายงานผลประกอบการงวดปี 2564 มีกำไรสุทธิดังนี้

โดยกลุ่มธุรกิจ CPET ยังคงสร้างสถิติการเติบโตอย่างต่อเนื่องและมีผลตอบแทนที่แข็งแกร่งในปี 2564 เป็นปีที่ยอดเยี่ยมสำหรับกลุ่มธุรกิจ CPET โดยรายงาน Core EBITDA จำนวน 1,103 ล้านเหรียญสหรัฐเพิ่มขึ้นร้อยละ 39 จากปี 2563 และ Reported EBITDA จำนวน 1,353 ล้านเหรียญสหรัฐ โดยส่วนใหญ่ได้รับแรงหนุนจากปัจจัยมหภาค ซึ่งส่งผลให้ปริมาณการผลิตเพิ่มขึ้นประมาณร้อยละ 6 เช่นเดียวกับส่วนต่างผลิตภัณฑ์ที่ปรับตัวดีขึ้น เนื่องจากค่าขนส่งที่ปรับตัวสูงขึ้นทำให้บริษัทได้รับผลประโยชน์จากการเพิ่มขึ้นของราคาผลิตภัณฑ์ที่เทียบเคียงการนำเข้า (importparity) อัตรากำไรของผลิตภัณฑ์ PET ยังคงแข็งแกร่งในไตรมาสที่ 4 ปี 2564 (ซึ่งแตกต่างจากภาวะปกติที่ไตรมาสที่ 4 จะอ่อนตัวตามฤดูกาล) เนื่องจากนโยบายการควบคุมการใช้พลังงานในประเทศจีน (Dual ControlPolicy)
ด้านธุรกิจ Integrated Oxides and Derivatives (IOD) นั้น ในปี 2564 ธุรกิจ IOD ยังคงมีผลการดำเนินงานที่แข็งแกร่งด้วย Core EBITDA จำนวน 377 ล้านเหรียญสหรัฐ เพิ่มขึ้นร้อยละ 228 เมื่อเทียบปีต่อปี โดยได้รับแรงหนุนจากธุรกิจต้นน้ำและปลายน้ำ ส่วนธุรกิจขั้นกลาง (Intermediates) ได้แก่ MEG และ MTBE เริ่มปรับตัวดีขึ้นอย่างต่อเนื่องแต่ยังคงอ่อนตัว เนื่องจากราคาเอทิลีนที่แข็งแกร่ง ส่งผลให้ Core EBITDA ในปีนี้ปรับตัวดีขึ้นที่ 99 ล้านเหรียญสหรัฐเทียบกับ 30 ล้านเหรียญสหรัฐในปี 2563 แม้ว่าปริมาณผลิตจะต่ำกว่าที่คาดการณ์ไว้เนื่องจากความล่าช้าในการเริ่มดำเนินงานของ Lake Charles (IVOL) ในปี 2565 บริษัทจะได้รับประโยชน์จากอัตรากำไรแบบบูรณาการที่เพิ่มขึ้นจาก IVOL cracker ซึ่ง IVOL cracker ได้เริ่มดำเนินงานในเดือนพฤศจิกายนปี 2564 และในปัจจุบันมีอัตราการดำเนินงานอยู่ที่ประมาณร้อยละ 75
ส่วนธุรกิจ Fibers รายงาน Core EBITDA จำนวน 268 ล้านเหรียญสหรัฐในปี 2564 เพิ่มขึ้นร้อยละ 37 เมื่อเทียบกับปี 2563 และรายงาน Reported EBITDA จำนวน 297 ล้านเหรียญสหรัฐธุรกิจ Fibers ได้ประโยชน์จากส่วนต่างกำไรที่เพิ่มขึ้นจากราคาขายอันเนื่องมาจากตลาดที่ตึงตัว และมีสัดส่วนการขายผลิตภัณฑ์ในกลุ่มที่ดีแม้จะมีราคาพลังงานและราคาสินค้าโภคภัณฑ์ที่ปรับตัวสูงขึ้น ปริมาณโดยรวมเพิ่มขึ้นร้อยละ 11 เมื่อเทียบกับปี 2563 โดยส่วนใหญ่เกิดจากการปรับตัวที่ดีขึ้นของผลิตภัณฑ์ Lifestyle และ Mobility
พร้อมกันนี้ บริษัทเตรียมปันผลจากงวดดำเนินงานวันที่ 01 ม.ค. 2564 ถึงวันที่ 31 ธ.ค. 2564 เป็นเงินสด 0.25 บาท กำหนดวันที่ไม่ได้รับสิทธิปันผล (XD) วันที่ 6 พ.ค.2565 และกำหนดจ่าย 20 พ.ค.2565